Distroomp dar brezhoneg. Abalamour ma oa yezh-kalon ez eo bet ur gwir dorfed didroadañ anezhañ en hon familhoù e Breizh. Diskleriet e oa bet ar brezel a-enep dezhañ ha lavaret e oa bet  dan dud e oa didalvoud o yezh-vamm, ha zoken, e oa bet kredet embann e oa-hi fall-daonet evit amzer-da-zont skoliadur ar vugale. Nag a gozh-kaozioù ! Aet e vezer betek ober goap ouzh ar ar vrezhonegerien vihan er skol. Pinijennet int bet, staget simbolennoù ouzh o gouzougoù ! Neus ket da vezañ souezhet ez eus bet kement a freuz hag a reuz da heul se e kevredigezh hon bro. Ha neo ket se unan eus an digarezioù hag a zo e stumm pe stumm penn-kaoz da feur ken uhel an emlazh, da gementad mantrus ar chleñvedoù  spered a bep seurt, da niver bras an dud besteot pe gak pe da galz eus ar mezvierezh a vez kavet er vro-mañ ? Ha neo ket liammoù ar garantez, gwiadoù ar galon, eo a zo bet torret war zigarez unvaniñ ur republik bennak dre-gaer pe dre-heg ? Ha neo ket bet diskaret lorch don an den, an hini hag a zo livenn-gein pep hini da vezañ kreñv goude er vuhez hag a lak an den da chom en e blom ?